**Referat bestyrelsesmøde nr. 137 Herlevhuse**

**tirsdag den 7. marts 2023 kl. 19.00 i bestyrelseslokalet**

Dirigent: Annette Villaume

Referent: Yvonne L. Madsen

Afbud:   
Tilstede: René Petersen, Palle Jørgensen, Yvonne L. Madsen, Annette Villaume, Irene Petersen, Henrik R. Hansen, Kim Johansen, Johnny Frandsen, KAB, Jan Holbæk Nielsen, KAB

**Beboerhenvendelse**: Jættestuen XX, Runddyssen XX

Jættestuen XX – vi afventer en fornyet henvendelse  
Runddyssen XX – René giver besked til beboeren

1. Gennemgang af referat nr. 136 og godkendelse af dagsorden  
Referat godkendt   
Dagsorden godkendt med yderligere 2 pkt. Sct. Hans og Loppemarked, som sættes under udvalg

2. Nyt fra   
**Driftsleder:  
-** Pris på udskiftning af tagplader fra august 22 til nu incl. de mange tagplader, der er udskiftet p.g.a. den sidste storm.   
Fra den 1.8. 22 til 1.3. 2023 har 37 boliger fået skiftet 312 tagplader og 10 boliger har fået udskiftet 32 tagplader. 21 boliger har fået lavet tætninger. Vi har brugt ca. kr. 500.000 om året.  
- Det nye vagtfirma og udskiftning af rygningsplader  
Der har været kontakt til firmaet og firmaet har fået besked på ikke at reparere tagplader/rygning, men kun lave tildækning. Sagen er herefter afsluttet.

- Aktionslisten

Aktionslisten blev gennemgået. Der kommer fibernet i selskabslokalet og bestyrelseslokalet. Aktionslisten blev herefter godkendt.

**Driftschef**

- Hvordan går det med BBR ?  
Der arbejdes videre med registrering af div. tilbygninger. Beboerne vil blive informeret inden de får besøg.  
- Ny chefkonsulent  
Vi har igen fået ny chefkonsulent. Han hedder Ragavan Rudran

- Opfølgning på Individuel kollektiv modernisering og varmevæg over budget.   
Vi laver forslag til beboermødet den 29.3.23 om at sætte det i bero indtil beboerne har truffet beslutning om hvad der skal laves af renovering/helhedsplan.

- Opfølgning på Råderetskatalog  
Vi laver forslag til beboermødet den 29.3.23 om at sætte det i bero indtil beboerne har truffet beslutning om, hvad der skal laves af renovering/helhedsplan

3. Følgegruppen

Orientering fra Følgegruppemøde den 20. februar 2023 herunder orientering om yderligere besøg i boliger.

Der kommer et beboermøde i maj måned. Der udsendes envidere en beboerinformation snarest muligt.  
Der havde været yderligere besøg i 3 boliger. Boligernes tegninger er blevet opdateret og tilbygninger er blevet registreret.

4. Nyt fra formanden  
- Orientering fra møde med SAB´s formand og næstformand den 9. februar 2023  
Det havde været et fint møde. Vi gennemgik de bekymringer vi havde samt de problemer, der havde været i forbindelse med tagudskiftning af butikkerne samt støjværn.

- Beboermøde den 29. marts 2023. Laurits R. dirigent.

Budget v. Jesper – herunder evt. skift af bankforbindelse

Jesper gennemgik budgettet. Der var nogle ting, der skulle undersøges. Huslejen stiger med kr. 17,63 pr. m2 . Årsagen skyldes øgede udgifter til renovation, øgede priser på gas og et forhøjet G-indskud.  
Jesper deltager på beboermødet den 29.3.23.  
Vi laver et forslag om forhøjelse af prisen på garage.  
Evt. skift af bankforbindelse blev diskuteret. Der var enighed om at droppe sagen.

Forslag:   
Ingen tapetafdamper og tapetbord . Det har ikke været udlånt i adskillige år.   
Husordenen - Parkering.   
Husorden – Haven/ hæk  
Vedligeholdelsesreglement - Haven/hæk  
Rettelse til Råderetskatalog – Råderetskatalog sættes i bero  
Forhøjelse af garageleje fra kr. 175 til kr. 200.  
Individuel kollektiv modernisering – bad, køkken, varmevægge – sættes i bero samt varmevægge i fraflyttede boliger sættes i bero

- Invitation til workshop den 30. marts 2023 - Hvordan kan vi styrke samarbejdet mellem kommune og civilsamfund?

Der var desværre ingen, der kunne deltage

5 Nyt fra udvalgene  
- TV mm - intet  
- Fastelavn 19.02.23  
Der havde været 116 deltagere. Fint regnskab. Palle ville gerne have, at der var nogle forældre der ville deltage i det praktiske arbejde.

- Det stærke Fællesskab - intet

- Trafik og miljøudvalg

Evt. nyt beboerarr. ang haver. Tema i år: "Natur i haven - vildt pæn have”. Prøver at få AnneMarie Sørensen til at komme. Ingen dato endnu.  
Evt. beboerarr. Evt. tema: Hvordan skal man f.eks. arbejde i haven uden at få problemer med kroppen. Vi har prøvet at kontakte en fys i Herlev kommune. Nu prøver vi med en ergo.  
Evt. beboerarr. Ang. hjertestarter. Hjerteforeningen i Herlev er blevet kontaktet uden held. Nu prøver vi Tryg fonden.

- Aktivitetsudvalg

- Sct. Hans den 23. juni 2023  
- Loppemarked den 25. juni 2023 – mellem kl. 10 – 14.

6. Nyt fra kassereren – Intet

7. Evt.  
Kim spurgte, hvem der dækkede udgiften, hvis f.eks. noget fra taget faldt ned på en bil.  
- ens egen forsikring eller en forsikring i Herlevhuse ?  
Undersøges nærmere.